Coleraine

Coleraine (irlanderaz: Cúil Raithin) Ipar Irlandako Derry konderriko bigarren hiria da eta Bann ibaiaren itsasadarrean kokatzen da. Belfast hiritik 88,5 kilometro ipar-mendebaldera eta Derrytik 48,3 kilometro ekialdera kokatuta dago.

Etimologia 
Irlanderazko Cúil Raithin izenak "iratzeen txokoa" esan nahi du. Kondairak dioenez San Patrizio iritsi zenean, bertako erregeak Bann ibaiaren ertzeko lursail bat eman zion eliza eraiki zezan. Lursaila ikustera joan zenean gazte batzuk ikusi zituen han zeuden iratzeak erretzen.

Historia 
Coleraineren historia aspalditik hasten da Mesolito garaiko aztarnak aurkitu baitira, k.a. 5935ean dataturikoak. Honek Irlandako uharteko lehenengotako asentamentua dela esan nahiko luke.

XVII mendean Ulsterraren kolonizazioaren garaian Londresko konpainiek kontrolpean izan zuten bi herrietako bat izan zen Coleraine, bestea Derry/Londonderry zen. Bere kaia Ipar Irlandako bosgarrena zen 1637an. Industrializazioarekin batera Coleraine nabarmen hasi zen batez ee XIX mendearen bukaeran eta XX mendearen hasieran. Bigarren Mundu Gerraren ondoren Ulsterreko Unibertsitate Berria zabaldu zen bertan eta ikasleei esker hiriak garrantzia hartzen jarraitu zuen.

XX mendearen azken aldera izan zen Ipar Irlandako gatazkaren barnean hainbat atentatu izan zituen, guztira 13 pertsona hil zirelarik. 2001eko erroldaren arabera herriaren %73'5a protestantea da eta %22'7a katolikoa.

Klima

Ondasun nabarmenak 
 Erraldoien Galtzadarako abiapuntu nagusia da Coleraine. Autobusez 25 minutu baino ez daude bertara.
 Mount Sandel: Bertan aurkitu dira Mesolito garaiko aztarnak eta Burdin Aroko gotorleku bat.
 Portrush eta Castlerock herrixkak gertu daude eta hondartza ederrak dituzte.

Hiritar ezagunak 
 Michelle Fairley (1964- ), aktorea

Erreferentziak

Kanpo estekak 
 Coleraine hiriko webgunea

Derry konderriko udalerriak
Irlandako hiriak